העולם העסקי העכשווי מאופיין בשינויים מהירים ותכופים וככזה הוא מצריך כישורים גבוהים ומגוונים גם מהמנהלים שלו. בנוסף להבנה של תהליכי הניהול של חברות וארגונים, הם צריכים להיות בעלי חשיבה יצירתית, לדעת לקבל החלטות בתנאים מורכבים ודינמיים ולהתמודד עם האתגרים הרבים שהמציאות הכלכלית שלנו מזמנת.
המסלול לתואר שני במנהל עסקים בהתמחות מימון בבינתחומי מכשיר את הסטודנטים לתפקידי ניהול פיננסי בחברות ולעבודה במגזר הבנקאי והפיננסי בארץ ובעולם. במהלך התכנית, הם רוכשים מיומנויות ניהול חשובות ועדכניות וגם בוחנים לעומק סוגיות בפעילות שוק ההון העולמי.
הסטודנטים בתכנית זו בתואר השני במנהל עסקים מכירים את תחומי האחריות של מנהלים בתחום הפיננסי והבנקאי. כמו כן, הם מעמיקים בסוגיות חשובות בנושא המימון של פירמות והערכת שווי חברות וכן מבינים את פעולת שוק ההון הישראלי והבין לאומי. בהמשך, הם לומדים על תהליכי ניהול סיכונים ועל השקעות שיכולות להגדיל את התשואה של הארגון וכך הם דנים בתמחורים וניהול של קרנות הון סיכון.
התואר השני במרכז הבינתחומי מתפרש על פני פרק זמן של כשנתיים ומתקיים במסלול ללא הגשת תזה. הסטודנטים משתתפים בקורסי חובה, בשיעורי בחירה, בסמינרים, בסדנאות מעשיות ובמפגשים עם בכירים בעולם העסקי.
ראש ההתמחות למימון בבינתחומי הוא פרופסור שמתמחה בפיננסים, שמחקריו בין היתר במימון חברות, בפשיטת רגל, ברה אורגניזציה של ארגונים ובניהול של קרנות הון סיכון.
לחשבונאות ולמימון שהוא מומחה בחשבונאות ניהולית ובין לאומית ובהיבטים של הערכות שווי; חוקר בעל תואר פרופסור אשר כיהן בעברו כממונה על שוק ההון, החיסכון והביטוח של משרד האוצר; חוקר שעוסק בניהול רווחים, בהערכת שווי של חברות ובחקר השפעות כלכליות של מידע חשבונאי; ועוד.
המרכז הבינתחומי הרצליה, אשר נוסד בשנת 1994, הוא מכללה פרטית בה מתקיימים מגוון מסלולים לתואר שני ולתואר ראשון. הסטודנטים יכולים לבחור מתוך מקצועות שונים כמו כלכלה, משפטים, פסיכולוגיה, תקשורת וממשל. המכללה מתחזקת קשרים עם גורמים ברחבי העולם ואף עורכת תכניות שכוללות לימודים בין לאומיים.
על מנת להתקבל לתואר השני במנהל עסקים בבינתחומי, המועמדים צריכים להיות בעלי תואר ראשון בממוצע 80 ומעלה ולפחות שלוש שנים של ניסיון מקצועי מתאים מסיום התואר הראשון. הקבלה מותנית בראיון עם ראש ההתמחות. במקרים חריגים מתקיים דיון על ידי וועדת קבלה.
סטודנטים אשר מסיימים בהצלחה את לימודיהם בתכנית ועומדים בכל חובות המסלול זכאים לקבל תואר שני MBA במנהל עסקים בהתמחות מימון, שמוענק מטעם המרכז הבינתחומי הרצליה.